মীর জুমলার সবচেয়ে বড় সাফল্য ছিল কামরুপ ও আসাম রাজ্য দখল করা। তখন কোচবিহার ছিল একটি করদরাজ্য। কোচবিহারের রাজা প্রাণ নারায়ণ মোগল সাম্রাজ্যের উত্তরাধিকার নিয়ে জটিলতার সুযোগে স্বাধীনতা ঘোষণা করেন। ১৬৩৯ সালে মোগল-আসাম চুক্তি ভঙ্গ করে আসামের রাজা জয়দববাজ সিং কামরুপের অংশবিশেষ দখল করে নেন। এই অংশ পূর্বে মোগল সাম্রাজ্যের বঙ্গ সুবার সঙ্গে একীভূত ছিল। ১৬৩৬ সালে একজন অহমীয় মুসলিম বণিকের হত্যাকাণ্ড ছিল মোগল-অহম যুদ্ধের প্রত্যক্ষ কারণ।
মীর জুমলা একটি বিরাট সৈন্যবাহিনী নিয়ে অগ্রসর হন। তিনি কামরুপ রাজ্যের বিরুদ্ধে তার মূল সৈন্যবাহিনী ও নৌবহর পাঠান। তিনি ব্যক্তিগতভাবে অগ্রসর হন কোচবিহারের বিরুদ্ধে। তার অগ্রযাত্রার মুখে রাজা প্রাণ নারায়ণ দেশ ছেড়ে পাহাড়ের দিকে পালিয়ে যান। দেড় মাসের মধ্যে কোচবিহার দখল করা হয়। তারপর মীর জুমলা কামরুপ অভিমুখী মূল বাহিনীর সঙ্গে মিলিত হন। আসামের রাজা কামরুপ পরিত্যাগ করলেও মীর জুমলা আসাম দখলের সিদ্ধান্ত নেন। ১৬৬১ সালের ১লা নভেম্বর মীর জুমলা ১২ হাজার অশ্বারোহী, ৩০ হাজার পদাতিক সৈন্য এবং ৩২৩টি জাহাজ ও নৌকার একটি বহর নিয়ে আসাম অভিমুখে এগিয়ে যান। তার নৌবহরে পর্তুগীজ, ওলন্দাজ ও ইংরেজ নাবিকও ছিল। মীর জুমলা ওলন্দাজ ইস্ট ইন্ডিয়া কোম্পানির অধীনে কর্মরত ৪০-৬০ জন জার্মান সৈন্য ও নাবিককে সৈন্যবাহিনীতে ভর্তি করেছিলেন।

মৃত্যু
উত্তর-পূর্বাঞ্চলের অভিযান
মোগল সেনাদের যুদ্ধে বিপত্তি
অভিযান